Beleef Rosendal se stilte | Netwerk24
Beleef Rosendal se stilte
Rosendal, 'n kunstenaarsdorpie in die Oos-Vrystaat, is 'n heerlike naweekbestemming. Foto's: Lientjie Mentz
Grotte waar die weerkaatsing van 'n "waterslang" jou boei, geleerdes wat terugkeer na 'n eenvoudige bestaan en 'n grootse gasvryheid is maar net 'n paar van die dinge wat vir my 'n groot verrassing was.
Ek het Rosendal besoek tydens dié dorp se jaarlikse Lentefees van 2 tot 4 September, een van die oulike konsepte wat dié dorp se inwoners ontwikkel het om besoekers te lok. Elke jaar oor die naweek wat die naaste aan Valentynsdag val, vind die Love Rosendal-fees ook plaas.
Tydens so 'n fees word daar talle aktiwiteite aangebied en tydens die Lentefees het inwoners en mense uit die omgewing hul handgemaakte produkte in stalletjies in die hoofstraat kom uitstal. Die inwoners sit dan hul beste voetjie voor en jy kuier heerlik om 'n glasie ystee of wyn terwyl vreemdes vriende word.